alexandrainst/scandi-wiki huggingface dataset:
Padang

Padang er ein storby vest på øya Sumatra i Indonesia. Byen, som er administrativt hovudsete for provinsen Sumatera Barat, hadde 833 584 ibuarar ved folketeljinga 2010.

Dei fleste ibuarane er av minangkabau-folket,som talar sitt eige språk, minangkabau. Ein kinesisk minoritet held til sør i byen. Minangkabauane er jamnast muslimar, medan kinesarane jamnast kristne.

Soge
Padang er den største hamnebyen på vestkysten av Sumatra. Byen har vore ein viktig handelsstad sidan 1500-talet. Frå den tid og på 1600-talet vart dyrkinga og handelen med svart pepar utvikla, denne vart utskipa til India, Portugal, Storbritannia og Nederland. 

Byen var ein nederlandsk handelspost frå 1680, med unnatak for periodane 1781-84 og 1795-1819 då det britiske kolonistyret rådde over staden. 

Frå omkring 1780 var gull Padangs viktigaste handelsvare, basert på utvinning av gull i omlandet. Då gruvene var tømt, vart kaffi og tekstilar økonomisk viktige. I vår tid er det særleg sement, kanel, steinkol, kaffi, muskatnøtt, gummi, kopra og te som dannar grunnlaget for levemåten.

Padang har utvikla ei turistnæring, mykje ettersom byen er utgangspunkt for surfarar som ferierar ved Mentawaiøyane. Andalas-universitetet i byen vart grunnlagt i 1956.

Den 30. september 2009 vart byen skaka av eit jordskjelv målt til 6,8 på richterskalaen. Fleire bygningar rasa saman og tusenvis av menneske hamna under rasmassane. Ein reknar med at i kring 1 200 personar omkom i jordskjelvet.

Kjelder

Denne artikkelen bygger på «Padang» frå ,  den 31. juli 2013.  
Denne artikkelen bygger på «Padang» frå ,  den 31. juli 2013.  

Byar i Indonesia
Sumatra
Palembang

Palembang er ein storby søraust på øya Sumatra i Indonesia. Byen, som har i kring 1,7 millionar ibuarar, er hovudsete for provinsstyresmaktene i Sumatera Selatan (Sør-Sumatra). Han ligg ved elva Musi, vel 60 kilometer frå kysten og Bangkasundet. 

Palembang er ein av dei eldste byane i Indonesia, kjend frå 600-talet. Han var på den tid og i fleire hundreår hovudstad i det vidstrekte buddhistiske kongedømmet Srivijaya.

Geografi

Klima

Kjelder

Denne artikkelen bygger på «Palembang» frå ,  den 31. juli 2013.

Bakgrunnsstoff

Byar i Indonesia
Sumatra
Sulawesihavet

Sulawesihavet er eit 280 000 km² stort randhav til Stillehavet. Havet er omkransa av øyane Sulawesi i sør, Borneo i vest og den filippinske öya Mindanao i nord. Sulawesihavet er gjennomsnittleg 5 000 meter djupt. Største djupet i norddelen av havet når ned til 6 220 meter under vassyta.

I Sulawesihavet lever mange artar av dyr og vekstar. 26 kvalartar er observert i havet, medan artstalet av koralldyr ligg kring 580. Tunfisk, havskjelpadde, djevelskate og barracudafisk finst i store populasjonar. I september 1997 vart ein ny slektning til blåfisken påvist i Sulawesihavet, han fekk namnet Latimeria menadoensis.

Sjørøvarar utrusta med motortorpedobåtar, radar og GPS opererer i Sulawesihavet. Dei går til angrep både på fiskebåtar og større containerfartøy.

Kjelder
Denne artikkelen bygger på «Sulawesisjön» frå ,  den 31. juli 2013.  
 

Randhav i Stillehavet
Hav i Indonesia
Hålandsdal kyrkje

Hålandsdal kyrkje er ei langkyrkje frå 1890 i Bjørnafjorden kommune i Vestland fylke.

Byggverket er i tre og har 250 sitjeplassar.

Bakgrunnsstoff
Alf Henry Rasmussen (red.): Våre kirker - norsk kirkeleksikon side 373, Vanebo forlag 1993, ISBN 82-75-27022-7
 

Anne Marta Hoff: Hålandsdalen kyrkje i Norges Kirker utgitt av NIKU og KA

Kyrkjer i Bjørnafjorden
Kulturminne i Bjørnafjorden
Norske kyrkjer frå 1890
Kyrkjer i Hardanger og Voss prosti
Langkyrkjer i Bjørgvin
Bekkjarvik kyrkje

Bekkjarvik kyrkje er ei langkyrkje i tømmer frå 1898 i Bekkjarvik i Austevoll kommune i Vestland fylke. Kyrkja har galleri og 180 sitjeplassar.

Bakgrunnsstoff 
 Anne Marta Hoff og Ola Storsletten: Bekkjarvik kapell (Norges kirker)
 Alf Henry Rasmussen (red.): Våre kirker - norsk kirkeleksikon side 377, Vanebo forlag 1993, ISBN 82-75-27022-7
 Arne Eide: Bekkjarvik kyrkje gjennom tidende, Austevoll sokneråd 1998, digital utgåve
 
 

Kyrkjer i Austevoll
Kulturminne i Austevoll
Norske kyrkjer frå 1898
Kyrkjer i Fana prosti
Langkyrkjer i Bjørgvin
Sarah av York

Sarah (), kjend som Fergie, er den tidlegare kona til hertug Andrew av York.

Ho vart fødd som Sarah Margaret Ferguson, og er dotter av Ronald Ferguson og hans fyrste kone, Susan Mary Wright. Ho vert ofte kalla «Fergie», eit kallenamn ho har fått på grunn av sitt pikenamn, Ferguson. Ho har aristokratisk bakgrunn, og er gjennom sin farmor slektning av hertuginne Alice av Gloucester, som er ei tante av dronning Elizabeth II av Storbritannia. 

23. juli 1986 gifta ho seg med prins Andrew. Han fekk tittelen Hertug av York og Sarah vart titulert Den høgvørde hertuginna av York. Paret vart skilt i 1996, og Sarah mista tiltaleformen Den høgvørde og vart degradert til hertuginne Sarah av York. 

Hertugparet av York fekk to born i sitt ekteskap:

 Prinsesse Beatrice av York (fødd 8. august 1988)
 Prinsesse Eugenie av York (fødd 23. mars 1990)

Etter skilsmissen har Sarah mellom anna vore programleiar for sitt eige talkshow. Ho har òg skrive ein sjølvbiografi, My story, pg ein serie barnebøker om «Budgie».

Kjelder
Denne artikkelen bygger på «Sarah av York» frå ,  den 31. juli 2013.  
 

Kongelege frå London
Hertuginner av York
Barnebokforfattarar
Engelske forfattarar
Engelskspråklege forfattarar
The Big Bang Theory

The Big Bang Theory er ein amerikansk sitcom laga av Chuck Lorre og Bill Prady. Serien hadde fyrst premiere på CBS den 24. september 2007. 

Showet har fem hovudpersonar; romkameratane Leonard Hofstadter og Sheldon Cooper, Penny, ei servitrise og aspirerande skodespelar som bur over gangen, og Leonard og Sheldon sine like nerdete og sosialt kleine vener og kolleger, luftfartsingeniør Howard Wolowitz og astrofysikar Raj Koothrappali.

Roller
Johnny Galecki som Leonard Hofstadter.
Jim Parsons som Sheldon Cooper.
Kaley Cuoco som Penny. 
Simon Helberg som Howard Wolowitz, M.Eng. 
Kunal Nayyar som Rajesh Ramayan "Raj" Koothrappali. 
Sara Gilbert som Leslie Winkle.
Melissa Rauch som Bernadette Rostenkowski-Wolowitz.
Mayim Bialik, Ph.D. som Amy Farrah Fowler.
Kevin Sussman som Stuart Bloom.

Regelmessige tema og element

Fantasy
Alle dei fire mannlege hovudkarakterane er ivrige sci-fi-, fantasy- og teikneserie-fans og samlar på memorabilia. 

Serien har hatt mange referansar til kjende fantasyseriar, t.d. Harry Potter og Ringdrotten. Dei er òg fans av Star Trek, Star Wars, Battlestar Galactica og Doctor Who.

Religion
Religion spelar ei lita rolle i serien. Howard er jødisk og Raj er hindu. Sheldon vaks opp i ein fundamentalistisk kristen familie, og viser til barndommen sin som eit «helvete».

Howard si mor
I scener der Howard er heime hos seg sjølv, snakkar han med mora si, som ein aldri får sjå ansiktet til. Dette gjer han alltid ved å rope samtaler mellom romma i huset sitt. Det same gjer mora.

Direktekopla medium
Warner Bros Television styrer dei direktekopla rettane til showet. Heile episodar er tilgjengeleg på tv.com, medan korte klipp og nylege heile episodar er tilgjengeleg på cbs.com. Heile episodar er òg tilgjengeleg på Sohu.com i Kina.

Kjelder

Denne artikkelen bygger på «The Big Bang Theory» frå ,  den 31. juli 2013.

Bakgrunnsstoff 

 Offisiell heimeside
 The Big Bang Theory på Internet Movie Database

The Big Bang Theory
Fjernsynsseriar frå 2000-åra
Fjernsynsseriar frå 2010-åra
Komedie-seriar
USA-amerikanske fjernsynsseriar
Fernando De Napoli

Fernando De Napoli () er ein italiensk, tidlegare fotballspelar frå Chiusano di San Domenico i provinsen Avellino. Midtbanespelaren er særleg kjend frå sine seks år (1986-92) med SSC Napoli. Han vann to italienske seriemeisterskap og eitt cupmeisterskap, samt UEFA-cupen med klubben. Mellom 1986 og -92 spela han 54 landskampar for Italia og vann VM-bronse i 1990.

Klubbspel
De Napoli debuterte i 1982 for fotballklubben Rimini Calcio i Serie C. Sommaren 1983 flytta han over til Serie A-klubben Avellino, der han spela i tre år. I 1986 gjekk han vidare til naboklubben i Campania-regionen, SSC Napoli. Her var han dei neste sesongane mellom dei viktigaste spelarane i klubben, i det som skulle verte Napoli-klubben si stordomstid. De Napoli spela mellom andre saman med Diego Maradona. Gjennom dei seks åra i Napoli var De Napoli med på å vinne både serien og cupen i sin fyrste sesong, 1987. To år seinare sigra klubben med samanlagt 5-4 over tyske Stuttgart i dobbelfinalen i UEFA-cupen, før det i 1990 vart eit nytt seriemeisterskap.

De Napoli vart i i 1992 overført til AC Milan. Her fekk han lite speletid og gjekk då i juli 1994 vidare til Reggiana. Der spela han i tre sesongar, for ein klubb som då var med i Serie A. Han la opp i 1997.

Landslagsspel
De Napoli fekk sin landslagsdebut for Italia den 11. mai 1986 mot Kina. Kampen vart spela i Napoli og Italia vann 2–0. Han deltok i VM 1986, EM 1988 og VM 1990. I den sistnemnde meisterskapen spela han alle kampane, unnateke den avsluttande bronsefinalen, der Italia slo England 2-1. Totalt spela han 54 kampar for Italia. Hans einaste landslagsmål kom mot Argentina i ein vennskapslandskamp i 1987.

Merittar
VM-bronse 1990 for Italia
Vinnar av UEFA-cupen 1989 med SSC Napoli
Italiensk seriemeister 1987 og 1990 med SSC Napoli
Italiensk cupmeister 1987 med SSC Napoli

Bakgrunnsstoff
 World Football Profile

Kjelder
Denne artikkelen bygger på «Fernando De Napoli» frå ,  den 31. juli 2013.  
 

Italienske fotballspelarar
Milan-spelarar
Napoli-spelarar
Spelarar i Fotball-VM 1986
Spelarar i Fotball-EM 1988
Spelarar i Fotball-VM 1990
Syndmøre practiske Landhuusholdningsselskab

Syndmøre practiske Landhuusholdningsselskab var ei patriotisk foreining med formål å utvikle næringslivet og landbruket på Sunnmøre. Selskapet vart skipa 2. november 1773 hjå Melchior Falch i Borgund (dagens Ålesund kommune). Falch sjølv og presten Hans Strøm stod bak initiativet. Med på skipinga var også andre embetsmenn og leiande folk på Sunnmøre. Selskapet som var inspirert av Det kongelige Danske Landhuusholdningsselskab, dreiv mellom anna med premiering av bønder for nyttige tiltak og skulle elles drive opplysningsverksemd om forbetring av landbruket og andre næringsvegar i distriktet. Selskapet var eit av dei eldste i sitt slag i Noreg og vart føredøme for tilsvarande foreiningar andre stader i landet. Selskapet delte til dømes i 1778 ut premiar på 10 riksdalar for bygging av «fæhuser av sten», 8 riksdalar for «opbrutt akerland», 6 riksdalar for «skutt 6 voksne ulver» og 5 riksdalar for potetdyrking. Verksemda i selskapet tok slutt i 1816, men det er uklart kvifor. Truleg gjekk selskapet inn i Det Kgl. Selskap for Norges Vel. Norges Vel vart skipa i 1809 med eigen distriktskommisjon for Sunnmøre og i denne distriktskommisjonen var same personane (prost Baade, sorenskrivar Kildal og futen Landmark) som i leiinga for Landhuusholdningsselskapet.

Claus Frimanns dikt om skipinga av Norges Vel omtalar Syndmøre practiske Landhuusholdningsselskab:

Medlemmar
Til stades på skipingsmøtet:
 prost Peder Nerem
 løytnant Schieldrop
 presten Christian Meldal
 presten Johannes Brun (halvbror av Johan Nordahl Brun)
 P.F. Astrup i Spjelkavik
 tollbetjent Jens Lindorph
 handelsmann Arnoldus Heide
 handelsmann Andreas Luth
 handelsmann Nils Hagerup
 handelsmann Johannes Boldt
 handelsmann Jochum C. Rode
 handelsmann Ole Honningdal

Andre kjende personar som slutta seg til:
 Sivert Aarflot, redaktør m.m.
 Ole Alsing, fut på Sunnmøre
 Nicolai Astrup (1748-1802), prest
 Johan Christopher Haar Daae, prest
 Claus Frimann, prest
 Christian F. Hagerup, prost, son av biskop Eiler Hagerup d.e.
 Ole Sevrin Kildal, sorenskrivar
 Joachim de Knagenhielm, amtmann
 Ludolf Krohn, prest
 Andreas Landmark, fut
 Nils L. Landmark, sorenskrivar, politikar
 Ludvig Pontoppidan, prest, son av Erik Pontoppidan
 Peter Frederik Suhm, historikar
 Laurits Weidemann, embetsmann
 Carl Rønneberg, forretningsmann («Ålesunds grunnleggjar»)

Æresmedlemmer:
 Peter Daniel Baade, prost 
 Johan Lausen Bull, embetsmann
 Ole Christian Bull, fut, diktar
 Hilmar Meincke Krohg, amtmann, Eidsvollsmann 
 Christian Ditlev Frederik Reventlow, greve, statsminister
 Ole Hannibal Sommerfelt, amtmann

Kjelder

Tidlegare norske organisasjonar
Sunnmøre
Skipingar i 1773
Saksumdal kyrkje

Saksumdal kyrkje er ei langkyrkje frå 1875 i Lillehammer kommune, Oppland fylke, om lag ei mil vest for Lillehammer by.

Historie
Arbeidet med kyrkja tok til i 1874 etter at Anders Hovland hadde gjeve tomt til kapell. Murmeister Pedersen og snikkarmeister Kristian Svendsrud var leigde inn, medan resten av arbeidet vart gjort på dugnad. Saksumdølane stilte tømmer og arbeidskraft til disposisjon. Dei første åra hadde ikkje kyrkja omn, da det ikkje var murt pipe. Kapellet var vigsla 26. august 1875 av Halvor Olsen Folkestad. Bygget er i dag titulert som kyrkje.

Bygningen
Bygningen har vorte ein del endra. Det vart lagt inn straum i 1928 og bygd sakristi i 1934. I 1951 vart bygningen restaurert, og det vart sett inn blyglasvindauge. Ein har sidan fått gravkjellar, uthus og flaumljos. Rullestolrampe kom på plass på 1980-talet.

Interiør
Altertavla vart laga av snikkarmeister Svendsrud og gjeve til kyrkja som gåve av tomtegjevaren Anders Hovland. Det første orgelet kom i 1895 og er no erstatta med eit nytt.

På 1980-talet vart alteret utsmykka med tekstiler av tekstilkunstnaren Inger Holbø, som òg har laga messehakel. 

I 2000 fikk kyrkjerommet bilete laga av biletkunstnar Borgny Farstad Svalastog.

Bakgrunnsstoff
 Kyrkjesøk – Saksumdal kirke
 
 

Kyrkjer i Lillehammer
Kulturminne i Lillehammer
Kyrkjer i Sør-Gudbrandsdal prosti
Norske kyrkjer frå 1875
Langkyrkjer i Hamar bispedømme
Denne artikkelen bygger på «Saksumdal kyrkje» frå ,  den 1. august 2013.
Anne Husebekk

Anne Husebekk () er ein norsk akademikar. Ho er professor i immunologi ved UiT Noregs arktiske universitet. Frå 2013 til 2021 var ho også rektor ved universitetet.

Husebekk tok kandidateksamen i medisin ved UiT i 1982 og doktorgraded ved same universitet i 1989. 
Ho har vore overlege i immunologi og transfusjonsmedisin og forskingssjef ved Universitetssykehuset Nord-Norge.
I 2002 blei ho utnemnd til professor i immunologi. Husebekk har særleg forska på transfusjonsmedisin og alloimmun trombocytopeni (blodplatemangel) hjå foster og nyfødde. Ho har hatt stillinga som visepresident i den internasjonale foreininga for transfusjonsmedisin (ISBT), hatt fleire verv i Noregs forskingsråd og teke del i offentlege utreiingar for Biobankloven og Helseforskingsloven.

Kjelder

«Husebekk, Anne» . Ansatte ved Universitetsledelsen, uit.no. Vitja 21. november 2015.

Bakgrunnsstoff  

Rektorar ved UiT Noregs arktiske universitet
Professorar ved UiT Noregs arktiske universitet
Norske medisinprofessorar
Vingrom kyrkje

Vingrom kyrkje er ei langkyrkje frå 1908 i Lillehammer kommune, Innlandet. Byggverket er i tre og har 270 sitjeplassar.

Kyrkja fekk gravkjellar i 1941 og vart grundig pussa opp i 1958–59. Biletet i altartavla er måla av Lars Jorde.

Bakgrunnsstoff
 
 Kyrkjesøk – Vingrom kirke
 
 

Kyrkjer i Lillehammer
Kulturminne i Lillehammer
Kyrkjer i Sør-Gudbrandsdal prosti
Norske kyrkjer frå 1908
Langkyrkjer i Hamar bispedømme
Fåberg kyrkje

Fåberg kyrkje er ei krosskyrkje frå 1727 i Lillehammer kommune, Oppland fylke. 

Bygningen er av tømmer og har 370 sitjeplassar. Det er ei krosskyrkje, slik dei fleste kyrkjene vart bygde på 1700-talet i Gudbrandsdalen, inspirert av domkyrkja i Oslo. Fåberg er den einaste med tårnet i vest; dei andre har sentraltårn. Ein trur at det kan vere den lokale byggmeisteren Svend Olsen Traaseth som var byggmeister for kyrkja. Han bygde sidan fleire kyrkjer i Gudbrandsdalen og Valdres.

Kyrkja vart modernisert på 1800-talet: Interiøret vart forenkla og veggane kvitmåla. Ved ei restaurering i 1956 vart kyrkja ført tilbake til sin gamle stil.

Døypefonten av kleberstein er frå 1100-talet. Altartavla har eit bilete som er måla av Fåberg-målaren Ole Larsen Smerud. Han hadde fått målaropplæring i København, der han var kongeleg våpenmalar. Måleriet av Jesus på krossen vart gjeve som gåve til kyrkja i 1810.

To portalar frå den gamle stavkyrkja i Fåberg er oppbevart på Kulturhistorisk museum i Oslo. Eit krusifiks frå mellomalderen er på Maihaugen. Den gamle almissetavla frå kyrkja frå 1668 er no i Garmo stavkyrkje på Maihaugen.

På kyrkjegarden finn ein mellom anna to krigsgraver for allierte soldatar (Commonwealth War Graves) frå fyrste verdskrig, og nord for kyrkja er ein runestein som vart funnen i området.

Kjelder

Denne artikkelen bygger på «Fåberg kyrkje» frå ,  den 1. august 2013.

Bakgrunnsstoff 
 
 
 
 

Kyrkjer i Lillehammer
Kulturminne i Lillehammer
Kyrkjer i Sør-Gudbrandsdal prosti
Norske kyrkjer frå 1720-åra
Krosskyrkjer i Noreg
Valkyrkjer i 1814
Øyer kyrkje

Øyer kyrkje er ei krosskyrkje frå 1725 i Øyer kommune i Innlandet. 

Byggverket er i tre og har 300 sitjeplassar. Tårnet kom til noko seinare på 1700-talet, og kyrkja har endra farge og framtoning opp gjennom åra. Ei stund var ho raud. Klokkene hang i ein stopul heilt til 1866.

Sjå òg
 Øyer prestegard

Bakgrunnsstoff 
 
 Øyer og Tretten kyrkjelege råd
 
 
 

Kyrkjer i Øyer
Kulturminne i Øyer
Kyrkjer i Sør-Gudbrandsdal prosti
Norske kyrkjer frå 1725
Krosskyrkjer i Noreg
Valkyrkjer i 1814
Tretten kyrkje

Tretten kyrkje er ei krosskyrkje frå 1728 i Øyer kommune, Innlandet. Byggverket er i tre og har 300 sitjeplassar. 

Kyrkja fekk tårn i 1807, og det vart kledd med sink i 1875. I 1999 stengde kyrkja, og tårnet vart teke ned året etter pga. store råteskadar. Kyrkja fekk nytt, lågt tårn i 2015.

Bakgrunnsstoff 
 
 
 Øyer og Tretten kyrkjelege fellesråd om kyrkja og interiøret

Fotnotar 

Kyrkjer i Øyer
Kulturminne i Øyer
Kyrkjer i Sør-Gudbrandsdal prosti
Norske kyrkjer frå 1728
Krosskyrkjer i Noreg
Makassarsundet

Makassarsundet (indonesisk: Selat Makassar) er eit 710 kilometer langt og frå 120 til 300 km breitt sund mellom øyane Borneo og Sulawesi i Indonesia. I nord går sundet over i Sulawesihavet medan sundet i sør munnar ut i Javahavet. Største djupna i 
Makassarsundet er 2 458 meter. Sundet er ein del av Wallacelinja. 

Hamnebyane Balikpapan på Borneo, samt Makassar og Palu i Sulawesi, ligg på høvesvis vestida og austsida av Makassarsundet. Makassarsundet er vanleg rute for havgåande fartøy som er for store til å passere gjennom Malakkasundet.

4. februar 1942 vart utkjempa eit stort sjøslag mellom Japans marine på den eine sida og Nederland og USA på den andre.

Kjelder
Denne artikkelen bygger på «Makassar Strait» frå ,  den 1. august 2013.  
 

Hav i Indonesia
Sund i Asia
Sundasundet

Sundasundet er eit om lag 200 kilometer langt og mellom 25 og 110 kilometer breitt sund mellom øyane Sumatra og Java i Indonesia. Sundet går frå Javahavet i nord og munnar ut i Indiahavet i sør. Fleire vulkanske øyar ligg i sundet, mellom dei Krakatau.

Sundasundet er ei mykje nytta ferdsleåre for skipstrafikken mellom Indiahavet og Sørkinahavet, med  passerande skip årleg (2012). Sundet er i gjennomsnitt 50-65 meter djupt, men over eit større område er det berre om lag 18 meter djupt.
 
28. februar og 1. mars 1942 stod eit stort sjøslag i Sundasundet, mellom Japans marine på den eine sida og USAs marine støtta av Nederland og Australia på den andre.

Notar

Kjelder
Denne artikkelen bygger på «Sundasundet» frå ,  den 1. august 2013.  
 
Denne artikkelen bygger på «Sundastraße» frå ,  den 1. august 2013.  
 

Hav i Indonesia
Sund i Asia
Javasjøen
Fåvang kyrkje

Fåvang kyrkje er ei krosskyrkje i Ringebu kommune, Innlandet. Ho vart truleg oppført i 1627–30 og har ca. 170 sitjeplassar.

Fåvang kyrkje vert av og til kalla stavkyrkje, men her er ikkje noko stavverk, så den nemninga er misvisande. Likevel er det brukt materialar frå tidlegare stavkyrkjer i dalen, og den som ser nøye etter, vil finne bumerke og knivristningar på gjenbrukte plankar på nordsida ute og på sørsida innvendig. Det verserer fleire teoriar, men ein veit ikkje sikkert kven som har bygd kyrkja slik ho nå står.

Det sentrale inventaret er i renessansestil. Kristen Listad skar kongemonogrammet (for Kristian VII) i 1789, og somme meiner at han også skar det krusifikset som heng på veggen.

Bakgrunnsstoff
 
 
 
 

Kyrkjer i Ringebu
Kulturminne i Ringebu
Kyrkjer i Sør-Gudbrandsdal prosti
Norske kyrkjer frå 1720-åra
Krosskyrkjer i Noreg
Freda bygg i Innlandet
Venabygd kyrkje

Venabygd kyrkje er ei krosskyrkje frå 1780 i Ringebu kommune, Innlandet. Byggverket er i tømmer og har 170 sitjeplassar.

Som i mange andre kyrkjer har ein måla veggane innvendig også i Venabygd, men i 1955 vart dei avluta og inventaret restaurert i eit arbeid der Finn Krafft var konsulent. Ragnvald Einbu skal ha pussa opp altertavla nokre år tidlegare.

Kristen Listad har laga eit krusifiks og korskilje med kongemonogram for Kristian VII). Nokre kjelder meiner at han òg står bak altartavla og preikestolen.

Fotnotar

Bakgrunnsstoff
 Om kyrkjene i Venabygd
 
 
 
 Lokalhistoriewiki om Ragnvald Einbu

Kyrkjer i Ringebu
Kulturminne i Ringebu
Kyrkjer i Sør-Gudbrandsdal prosti
Norske kyrkjer frå 1780
Krosskyrkjer i Noreg
Nintendogs

Nintendogs (ニンテンドッグス Nintendoggusu) er eit kjæledyrsimulator-videospel utvikla og utgjeve av Nintendo til Nintendo DS. Det blei fyrst utgjeve i Japan i 2005, og blei seinare utgjeve i Nord-Amerika, Australia, Europa og andre regionar. Det fanst opphavleg tre forskjellige versjonar: Dachshund & Friends, Lab & Friends (Shiba & Friends i Japan) og Chihuahua & Friends. Spelet har blitt gjeve ut på nytt to gonger etter det, fyrst som ei samla utgjeving med ei spesiell utgåve av Nintendo DS, med ein ny versjon kalla Nintendogs: Best Friends, og seinare som Nintendogs: Dalmatian & Friends.

I Nintendogs brukar spelaren berøringsskjermen til å klappe hundane og bruke ulike element som har blitt funne eller kjøpt. Dette er alt frå ballar og frisbear, til leiker, mat og til å halde hundane nøgde. Den innebygde mikrofon brukar spelaren til å rope på hundane, få dei til å gjere triks og uttale namnet til hunden i byrjinga av spelet, i tillegg til å lære hunden kommandoar som "sitt" eller "rull over". Spelaren kan gå på tur med hundane sine og til parken dersom dei ynskjer det. Dei kan òg møte hundane til andre spelarar i multiplayer-modus ved å bruke DS-ane sin trådløse linking.

Nintendogs fekk for det meste positive tilbakemeldingar. Spelet har ein score på 85% på Game Rankings og har vunne mange prisar. Pr. 31. mars 2013, har alle versjonane av Nintendogs kombinert solgt 23,95 million eksemplar verda over, noko som gjer spelet det andre på Nintendo DS bestseljarlista, berre bak New Super Mario Bros..  I 2010 blei det annonsert ein etterfylgjar, med tittelen Nintendogs + Cats, som vil bli lansert for Nintendo 3DS.

Kjelder

Denne artikkelen bygger på «Nintendogs» frå ,  den 1. august 2013.

Bakgrunnsstoff
 Offisiell Nintendogs nettstad (Engelsk, USA)
 Offisiell Nintendogs nettstad (Engelsk, Storbritannia)

Dataspel frå 2005
Nintendo DS-spel
Simulering
Taiwansundet

Taiwansundet eller Formosasundet er eit 180 kilometer breitt sund mellom det kinesiske fastlandet og øya Taiwan. Sundet vert rekna som den nordlegaste delen av Sørkinahavet,  lenger mot nordaust fylgjer Austkinahavet. På sitt smaleste er sundet 131 km breitt.

Vest for Taiwansundet ligg provinsen Fujian, på kysten av denne ligg mange små øyar. Mot aust er kysten av Taiwan, medan Pescadores-øyane ligg ute i sørdelen av sundet. Havområdet er rikt på fisk.

Kjelder
Denne artikkelen bygger på «Taiwansundet» frå ,  den 1. august 2013.  
 

Internasjonale sund
Sund i Asia
Labrador-halvøya

Labrador-halvøya (engelsk Labrador Peninsula) er ei stor halvøy aust i Canada. Ho er avgrensa mot vest av Hudsonbukta, i nord mot Hudsonsundet, i aust mot Labradorhavet og i søraust mot St. Lawrence-bukta.

Labrador-halvøya omfattar regionen Labrador, som er ein del av provinsen Newfoundland og Labrador, i tillegg til regionane Saguenay-Lac-Saint-Jean, Côte-Nord og Nord-du-Québec; alle desse høyrer til provinsen Quebec. Halvøya har eit areal på 1 400 000 km2, og eit folketal kring 150 000 (2006).

Halvøya har namn etter den portugisiske oppdagaren João Fernandes Lavrador som nådde austkysten av Labrador i 1498. Året etter fekk han einerett på å utforske den atlantiske kysten av halvaøya av kong Manuel I av Portugal.

Kjelder
Denne artikkelen bygger på «Labrador Peninsula» frå ,  den 1. august 2013.  
 

Kanadisk geografi